钦定古今图书集成/明伦汇编/氏族典/第114卷 > 《廖用贤尚友录》 > 台佟
## 钦定古今图书集成/明伦汇编/氏族典/第114卷 > 《廖用贤尚友录》 > 台佟

按《后汉书台佟传》：“佟字孝威，魏郡邺人也。隐于武安
山，凿穴为居，采药自业。建初中，州辟不就。刺史行部，
乃使从事致谒。佟载病往谢，刺史乃执贽见佟曰：‘孝
威居身如是，甚苦如何’？佟曰：‘佟幸得保终性命，存神
养和，如明使君奉宣诏书，夕惕庶事，反不苦耶’？遂去，
隐逸，终不见。”